Ogólnopolskie Грамадская арганізацыя

Towarzystwo “Ахова птушак

Ochrony Ptaków Бацькаўшчыны”

www.otop.org.pl www.ptushki.org



**«Вясна прылятае на крылах птушак» Жывая Вясна ў школе**



Матэрыялы для настаўніка



Педагагічны сцэнар

***Аўтар*:**Ганна Когут у супрацоўніцтве з Ханна Рэчвалд



**1-3 клас**

***Запланаваны час*:**3-4урока(можа быць прысвечаны адзін школьны дзень) +дзве дадатковыя гадзіны для заняткаў на прыродзе.



***Агульныя мэты:***

* знаёмства вучняў з мэтамі і ідэямі «Жывой вясны»
* знаёмства з арганізацыямі, якія займаюцца вывучэннем і аховай птушак
* навучанне дзяцей ведам аб перамяшчэнні птушак
* тлумачэнне прычын міграцыі птушак
* прадстаўленне інфармацыі пра птушак, абраных для праекта «Жывая вясна»
* тлумачэнне з'яваў змены клімату на Зямле
* знаёмства дзяцей з магчымымі наступствамі змены клімату для птушак і людзей
* інфармаванне дзяцей пра ролю і каштоўнасць птушак у свеце
* фарміраванне эмацыйных сувязяў з прыродай
* знаёмства з новымі забавамі і гульнямі
* развіццё ўмення выкарыстоўваць інфармацыю з Інтэрнэта.
* навучанне супрацоўніцтву ў межах каманды

***Вучань будзе:***



* ведаць мэту праекту «Жывая вясна»
* ведаць арганізацыі “Ахова птушак Бацькаўшчыны” і BirdLife International як прыклады арганізацый, што займаюцца аховай птушак
* называць галоўныя прычыны міграцыі птушак
* паказваць на мапе Еўропу, як месца пражывання птушак і Афрыку, як месца зімоўкі
* ведаць 5 відаў птушак кампаніі «Жывая Вясна»
* ведаць галоўныя анатамічныя і біялагічныя асаблівасці 5 відаў птушак з праграмы, а таксама ведаць, чаму яны з'яўляюцца веснікамі вясны
* ведаць, дзе паблізу можна паназіраць за вясеннімі птушкамі
* ведаць некаторыя прыклады птушыных пагроз і некаторыя спосабы абароны птушак
* ведаць, як знайсці і выкарыстоўваць вэб-сайт «Жывой Вясны»
* прымаць актыўны ўдзел у гульнях і палявых назіраннях



***Метады:***

Размова, ўяўленне, адукацыйныя гульні, выкарыстанне інфармацыйных тэхналогій, палявыя дзеянні.

***Формы працы:***

Калектыўная, камандная, самастойная

***Вучэбныя матэрыялы:***



Плакаты, буклеты (можна атрымаць у «Ахове птушак Бацькаўшчыны»), калектыўныя формы назіранняў (есць на сайце АПБ [вось тут](http://www.ptushki.org/about/clubsandgroups/watch/sa.html)), інфармацыя для настаўніка: „Жывая вясна. Апісанне”.

***Матэрыялы для гульні:*** драўлянае ці пластыкавае яйка



***Мультымедыйныя матэрыялы:***



http://www.springalive.net (раздзел "Птушкі" з фота і запісамі галасоў птушак, прэзентацыя «Жывая Вясна»)

***Пачатковая падрыхтоўка:***



* зрабіце копіі (колькасць суадносна колькасці вучняў) форм назіранняў для вучняў,
павесьце плакат «Жывой Вясны» у класе і выявы 5 птушак-пасланак вясны
* падрыхтуйце драўлянае ці пластыкавае яйка



Уводзіны:

Распавядзіце вучням пра кампанію «Жывая вясна»



***Словы настаўніка:***

1 сакавіка пачалася кампанія «Жывая вясна». Кампанія складаецца ў тым, што аматары птушак назіраюць за вясеннім вяртаннем пасля зімоўкі 5 лёгкапазнавальных птушак: белага бусла, вясковай ластаўкі, чорнага свіргуля, звычайнай зязюлі і шчуркі-пчалаедкі. Яны рэгіструюць свае назіранні ў базе дадзеных вэб-сайту «Жывой вясны».

Карыстацца сайтам вельмі проста, кожны з вас можа гэта зрабіць.

Для чаго арганізуюць такія кампаніі?

На працягу тысячы гадоў чалавек ператвараў навакольнае асяроддзе, каб пабудаваць вёскі і гарады, высякаў лес, каб атрымаць ворную зямлю. Развіццё прамысловасці выклікала забруджванне навакольнага асяроддзя, што, разам з натуральнымі працэсамі, якія маюць месца на Зямлі, паскорыла змену клімату.

Гэта прывяло да таго, што на Зямлі становіцца ўсё цяплей і цяплей. Але цяплей не значыць лепш. Жывёлы і расліны прывыклі да пэўнага клімату. Не ўсе віды могуць прыстасавацца да занадта хуткай змены тэмператур, многія з іх падвяргаюцца небяспецы. Паводкі, засухі, ураганы выклікаюць вялізныя страты сярод людзей і жывёл.

Птушкі, а дакладней змены ў колькасці іх папуляцый, разглядаюцца як індыкатары зменаў у навакольным асяроддзі. Змена дыяпазону і часу прыбыцця вясновых птушак даюць нам інфармацыю аб змене клімату. Мы павінны навучыцца адрозніваць пяць відаў вясновых птушак і таксама навучыцца заносіць інфармацыю на сайт «Жывы Вясны".

***Настаўнік запытвае ў вучняў:***

Хто хоча стаць юным даследчыкам жывой прыроды і прыняць удзел у кампаніі «Жывая вясна» ?

* Настаўнік слухае вучняў, і паведамляе ім, што гэта мажліва, і гэта зусім нескладана. Яны толькі павінны атрымаць элементарныя веды і навыкі пазнаваць птушак, а пасля пакідаць свае назіранні ў базе дадзеных праекта «Жывая вясна».

Хто ведае, адкуль прылятаюць птушкі ў нашую краіну ўвесну?

* Звычайна дзеткі ведаюць, што птушкі прылятаюць з «цёплых краінаў». Калі ў дзяцей ёсць праблема з гэтым адказам, настаўнік паведамляе ім пра міграцыю птушак, паказвае Афрыку на мапе свету, як месца зімоўкі птушак, і Еўропу, як месца прыбыцця птушак увесну.

Хто ведае прычыну прыбыцця птушак да нас з выраю?

* Настаўнік тлумачыць, што галоўная прычына міграцыі птушак – змены сезонаў у нашым клімаце. Калі б птушкі, якія сілкуюцца выключна насякомымі, як ластаўкі, засталіся б

з намі да выпадзення снегу, то яны не выжылі б.

Але чаму яны вяртаюцца вясной, пераадольваючы дыстанцыю у тысячы кіламетраў з цёплай Афрыкі?

 ● Калі б яны засталіся ў Афрыцы і іншых цёплых абласцях, то яны канкурыравалі б за ежу з іншымі відамі птушак, якія жывуць там. У паўночным паўшар'і мала птушак і шмат насякомых, за якіх птушкам не трэба канкураваць. Таму яны прыкладаюць намаганні для такога доўгага падарожжа.

Настаўнік просіць, каб дзеці назвалі птушак, што прылятаюць да нас увесну:

* Яны могуць назваць: белы бусел, вясковая ластаўка, зязюля.
* Настаўнік адзначае сяброўства вучняў з большасцю птушак праекта «Жывая вясна»
* Настаўнік запрашае дзяцей праглядзець прэзентацыю „Жывая Вясна ”.

Асноўная частка:



Прагляд прэзентацыі знаёміць дзяцей з птушкамі і іх міграцыяй. Настаўнік тлумачыць, што міграцыя – самы складаны перыяд у жыцці птушак. Яны павінны перасекчы горныя ланцугі, пустыні і акіяны. Яны сутыкаюцца з цяжкімі ўмовамі надвор'я: штармамі, ліўнямі, ураганамі.

Настаўнік падрабязней знаёміць дзяцей з 5-ю птушкамі, абраных праектам «Жывая вясна»

Настаўнік можа выкарыстоўваць запісы галасоў птушак ці вэб-сайт www.springalive.net

Настаўнік запрашае дзяцей у кампутарны класс і паказвае ім, як адкрыць [вэб-сайт «Жывой Вясны» .](http://www.springalive.net)

Настаўнік знаёміць дзетак [з мапамі міграцыі птушак.](http://www.springalive.net/world/migrations)

Вэб-сайт «Жывой Вясны» дазваляе дзецям даведацца болей пра птушак, дадаваць свае назіранні, дадаваць асабістую інфармацыю і фота да [«Веснавога блогу».](http://www.springalive.net/world/spring_blog)

Далей настаўнік паведамляе вучням, што вялікая колькасць птушак ужо прыляцела ў месцы іх пражывання ў краінах Паўднёвай і Заходняй Еўропы, у якіх больш умераны клімат, чым у паўночных краінах.

Настаўнік запрашае дзяцей узяць удзел у гульні на вэб-сайце «Жывой Вясны» ва ўкладцы "У вольныя час"

Дзеці гуляюць у гульні і [запаўняюць кніжкі-размалёўкі.](http://www.springalive.net/world/springalive/games)

Пасля настаўнік разам з дзецьмі вяртаецца ў клас і прапануе ім гульню, каб адпачыць пасля інтэнсіўных інтэлектуальных высілкаў:

* Настаўнік просіць, каб дзеці прыселі і паспрабавалі рухацца наперад. Потым запытвае, ці лёгка перамяшчацца на такіх кароткіх нагах, і ў якіх птушак існуе такая праблема? (дзеці павінны хутка і без праблем адказаць, што гэта вясковая ластаўка).
* Настаўнік просіць, каб дзеці зрабілі вядомую «ластаўку». Ці легка гэта? Потым тлумачыць, што ў птушак выдатнае пачуццё раўнавагі, таму яны так умела лётаюць.
* Можна папрасіць таксама, каб дзеці паказалі бусла, які стаіць на адной назе.
* Далей мы рассаджваем дзяцей па коле. Адно дзіця стаіць у цэнтры, другое звонку кола.
Дзіцё звонку кола – гэта зязюля, у руках у яго пластыкавае ці драўлянае яйка. Дзіцё-зязюля намагаецца непрыкметна пакласці за спіну якога-небудзь іншага дзіцяці яйка. Тое дзіцё, якое знаходзіцца ў цэнтры кола, павінна заўважыць, за чыёй спіной ляжыць яйка. Каб заблытаць дзіцё, якое стаіць у цэнтры кола, дзіцё-зязюля кукуе ў розных месцах. Калі дзіцё ў цэнтры ўсё адно здагадваецца, дзе ляжыць яйка, то яно становіцца зязюляй, калі не, то ён працягвае адгадваць, а дзіцё з яйкам за спіной становіцца зязюлей.



Вынік:



***Настаўнік кажа:***

Цяпер у Вас ёсць усе веды, неабходныя для таго, каб узяць удзел у кампаніі «Жывая вясна» і стаць маленькімі назіральнікамі прыроды. У нас засталася толькі адна, самая складаная задача: мы павінны праверыць, ці атрымаецца ў нас выкарыстаць атрыманыя веды на практыцы, назіраць і пазнаваць птушак.

Заняткі на прыродзе:



Пасля заняткаў ці ў іншы час можна вывезці дзяцей да месцаў гнездавання буслоў ці ластавак, ці знайсці месцы гнездавання свіргулёў. Настаўнік раздае формы для назіранняў, а таксама заклікае дзетак самастойна назіраць за птушкамі.



Financed from National Fund of Environment Protection and Water Economy

Partner of the campaign:

